open-index/open-wikipedia-markdown huggingface dataset:
CrowdStrike

**CrowdStrike Holdings** on 2011. aastal Texases Austinis asutatud Ameerika Ühendriikide küberturbe tehnoloogiaettevõte.

2024. aasta 19. juulil põhjustas ettevõtte loodud vigane tarkvarapaik tõrkeid (BSoD) arvutite töös kogu maailmas.

## Vaata ka
* 

## Viited
Maastikusemiootika

**Maastikusemiootika** on teadusharu, mis uurib semiootilisi protsesse, mis kujundavad maastikke, ning tegeleb maastike tõlgendamise uurimisega. 
Maastikusemiootika on ühtaegu nii maastikuteaduse kui ka semiootika haru.

Maastikusemiootika kui teadussuuna rajajaid on eesti semiootik Kati Lindström, kes oma sellealastes töödes uuris Jaapani maastikke. Ta oli ühtlasi esimene, kes õpetas ülikoolis maastikusemiootika kursust. 

## Kirjandust
*Arnesen, T. 2011. Landscape as a sign: Semiotics and methodological issues in landscape studies. In: Roca, Z.; Claval, P.; Agnew, J. (eds.) *Landscapes, Identities and Development*. Farnham: Ashgate, 363–376. 
*Cosgrove, Denis 1984. *Social Formation and Symbolic Landscape*. London: Croom Helm.
*Lindström, Kati 2010. Autocommunication and perceptual markers in landscape: Japanese examples. *Biosemiotics* 3(3): 359-373.
*Lindström, Kati 2011. *Delineating Landscape Semiotics: Towards the a Semiotic Study of Landscape Processes*. (Dissertationes Semioticae Universitatis Tartuensis 15.) Tartu: University of Tartu Press.
*Lindström, Kati; Kull, Kalevi; Palang, Hannes 2011. Semiotic study of landscapes: An overview from semiology to ecosemiotics. *Sign Systems Studies* 39(2/4): 12–36.
*Lindström, Kati; Palang, Hannes; Kull, Kalevi 2013. Semiotics of landscape. In: Howard, Peter; Thompson, Ian; Waterton, Emma (eds.), *The Routledge Companion to Landscape Studies*. London: Routledge, 97–107.
*Lindström, Kati; Kull, Kalevi; Palang, Hannes 2014. Landscape semiotics: Contribution to culture theory. In: Lang, Valter; Kull, Kalevi (eds.), *Estonian Approaches to Culture Theory*. (Approaches to Culture Theory 4.) Tartu: University of Tartu Press, 110–132.
Vaseresinaat

**Vaseresinaat** oli 15.–17. sajandi maalikunstis kasutatud läbipaistev roheline värvipigment, mis saadi vasesoolade lahustamisel Veneetsia tärpentinis. Vaseresinaati kasutati läbipaistva laseeriva kihina vaserohelise (*[[verdigris]]*) aluskihil, et saavutada küllastunud sügavroheline värvus. 

## Kirjeldus
Vaseresinaat on läbipaistev erkroheline lasuurvärv, mis sisaldab vase soolasid vaikhapetega. Molekulivalem on Cu(C19H29COO)2. Üksikuid näiteid vaseresinaadi kasutusest on teada juba 8. sajandist, ent enim kasutati seda 15.–17. sajandi maalidel. Säilinud retseptid kirjeldavad seda kui vaserohelise segu Veneetsia tärpentiniga, mida tehti Euroopa lehise (*Larix decidua*) vaigust, või vaserohelise segu õli või vaiguga. Ühendi valmistamiseks looduslik vaik sulatati ja segati mõne kergesti reageeriva vaseühendiga nagu vaskatsetaat, vaskhüdroksiid, vaskoksiid või aluseline vaskkarbonaat.

## Omadused
Vaseresinaat lahustub eetris, õlides ja paljudes orgaanilistes lahustites, nagu näiteks benseenis, kloroformis, lakibensiinis jm, kuid ei lahustu vees.

Pigment võib tugeva ultraviolettvalguse käes tumeneda pruuniks või mustjaks, nõrk päevavalgus ent värvimuutust ei põhjusta. Ühend on keskmiselt mürgine, võib põhjustada sissevõtmisel kopsukahjustusi, aurude sissehingamisel ja nahaga kokkupuutel ärritusnähtusid.

Mikroskoobi all on ühend äratuntav ebakorrapäraste roheliste osakestena.

## Viited

## Välislingid
* Copper resinate. - Conservation and Art Materials Encyclopedia Online (CAMEO)
* Copper resinate. - Pigments Through the Ages
* hoakley  March 8, 2018  Pigment: Copper rust, Verdigris and Copper Resinate - The Eclectic Light Company
Poola Vabariigi teeneteorden

**Poola Vabariigi teeneteorden** (poola *Order Zasługi Rzeczypospolitej Polskiej*) on teenetemärk, mis antakse inimestele, kes on teinud Poola riigile olulisi teeneid. Teeneteorden antakse tavaliselt välismaalastele või välismaal elavatele poolakatele, kes on andnud märkimisväärse panuse Poola rahvusvaheliste suhete parandamisse.

Autasu on 1974. aastal asutatud ja antakse üle Poola presidendi poolt. Orden jaguneb viieks klassiks:

* I klass – Suurrist
* II klass – Tähega Komandöririst
* III klass – Komandöririst
* IV klass – Ohvitseririst
* V klass – Kavaleririst


Fail:Order Zasługi RP Order Star.jpg|II klass
Fail:Order Zaslugi RP - Commander's Cross.jpg|III klass
Fail:Order-zaslugi-PRL Polska.jpg|Poola Rahvavabariigi versioon teeneteordenist


## Vaata ka
* Poola teenetemärgid

## Viited
Rumeenia Tähe rahvuslik orden

**Rumeenia Tähe rahvuslik orden** (rumeenia keeles *Ordinul național "Steaua României"*) on Rumeenia kõrgeim tsiviilorden ja teine ​​kõrgeim riiklik teenetemärk Vapra Miikaeli ordeni järel. See on Rumeenia vanim orden, asutati 1877. aastal.

Selle annab välja Rumeenia president ja sellel on kuus astet madalaimast kõrgeimani: rüütel, ohvitser, komandör, suurohvitser, suurrist ja suur kraega rist.


Fail:Steaua Romaniei Com civ md 1877 av.jpg|1877. aasta orden, komandör aste
Fail:Ster met zwaarden Orde van de Ster van Roemenie.jpg|Orden kuni 1937. aastani


## Viited
2025. aasta Hamburgi parlamendivalimised

**2025. aasta Hamburgi parlamendivalimised** olid 2. märtsil 2025 toimunud Saksamaa liidumaa Hamburgi valimised, millega valiti Hamburgi parlamendi 23. koosseis. Valimiste eel oli ülemlinnapeaks Peter Tschentscheri (SPD) SPD-roheliste koalitsioon. Valimised toimusid nädal aega pärast föderaalvalimisi.

## Eellugu
Saksamaa suuruselt teine linn – Vaba Hansalinn Hamburg (Freie und Hansestadt Hamburg) – moodustab omaette liidumaa, seega on parlament (Bürgerschaft) samaaegselt nii linnavolikogu kui ka maapäev; mis valib ka ülemlinnapea (Erster Bürgermeister), kes on korraga linnapea ja Hamburgi senati (valitsuskabineti) juht.

Hamburgi vaba hansalinna põhiseadus näeb ette parlamendivalimised iga viie aasta järel ehk 57–60 kuud pärast jooksva valimisperioodi algust. Kuna 22. parlamendi esimene istung toimus 18. märtsil 2020 ning valimispäevaks peab olema pühapäev või riigipüha, tohivad valimised toimuda ajavahemikus 22. detsember 2024 – 16. märts 2025. 10. aprillil 2024 kiitis parlament heaks senati ettepaneku valimiste korraldamiseks 2. märtsil 2025.

Hamburgi parlamendis on 123 kohta; linn on jagatud 17 3–5-mandaadiliseks valimisringkonnaks, kust valitakse kokku 71 saadikut (esimesed hääled), ülejäänud 50 valitakse ülelinnaliselt (teised hääled). Valimised on avatud nimekirjadega, igal valijal on kümme häält: viis häält lähevad valimisringkondade otsekandidaati(de)le ja teised viis häält ülelinnaliselt kas terve(te)le parteinimekirja(de)le või nimekirja(de) üksikkandidaati(de)le. Viis häält võib ühe isiku (või nimekirja) peale kumuleerida (Kumulieren) või jaotada neid vastavalt soovile (Panaschieren). Valimisõigus on kõigil Saksamaa kodanikel, kes on vähemalt 16-aastased ja on linnas elanud valimiste ajaks vähemalt kolm kuud; passiivne valimisõigus (õigus kandideerida) on vähemalt 18-aastastel.

## Valimistulemused
Valimisõiguslikke kodanikke Hamburgis oli 1 312 974, valimas käis 888 911 ehk 67,7%.

SPD-roheliste koalitsioon säilitas enamuse, kuigi kaotas senise kahe kolmandikuse enamuse; CDU tõusis roheliste ees teiseks, FDP langes parlamendist välja. Kuna CDU tõusis roheliste ees teiseks, teatas ülemlinnapea Tschentscher, et on valmis pidama CDUga koalitsioonikõnelusi, kuid see oleks alles tema teine valik ja ta eelistanuks senise punarohelise koalitsiooni uuendamist. Koalitsioonikõnelused rohelistega õnnestusid ja 7. mail valiti ta ülemlinnapeaks tagasi.

## Vaata ka
*2008. aasta Hamburgi liidumaa valimised

## Viited
Värtahamnen

**Värtahamnen** on sadam Stockholmis Rootsis. Värtahamnen ja sellega piirnev Stockholmi Vabasadam Lilla Värtanis on Stockholmi peamine sadam. Värtahamnen teenindab peamiselt laevafirma Silja Line'i reisiparvlaevu Soome ning Tallinki parvlaevu, mis tegutsevad Ahvenamaal, Lätis ja Eestis.

### Sadamast väljuvad laevad

## Källor
Jonas Deichmann

**Jonas Deichmann** (sündinud 15. aprillil 1987 Stuttgardis) on saksa ekstreemsportlane. Tal on mitu maailmarekordit jalgrattaspordis, triatlonis ja vastupidavuses. Jonas on kogu maailmas tuntud oma hüüdnime "Saksa Forrest Gump" all.

## Filmograafia
* Cape to Cape (2021)
* Das Limit bin nur ich (2022)

## Viited

## Välislingid
Mazandaraani araabia tähestik

**Mazandaraani araabia tähestik** (mazandaraani keeles *Xertȧvij* 'idamaine') on pärsia tähestiku eeskujul loodud araabia kirja variant, mida kasutatakse mazandaraani keele puhul.

Mazandaraani keele jaoks on olemas ka mazandaraani ladina tähestik ja mazandaraani pahlavi tähestik.
Ram Dass

:*"Richard Alpert" suunab siia. Teiste kasutuste kohta vaata artiklit [[Richard Alpert (täpsustus)]].*

**Ram Dass** (ka **Baba Ram Dass**; kodanikunimega **Richard Alpert**; 6. aprill 1931 – 22. detsember 2019) oli Ameerika Ühendriikide vaimne õpetaja, joogaguru, psühholoog ja kirjanik. Ta oli tuntud oma töö poolest teadvuse uurimise, vaimsuse ja heategevuse valdkonnas.

Richard Alpert sündis 6. aprillil 1931 Bostonis Massachusettsis jõukas juudi perekonnas. Ta omandas bakalaureusekraadi Tuftsi Ülikoolis, magistrikraadi Wesleyani Ülikoolis ja doktorikraadi psühholoogias Stanfordi Ülikoolis. 1958. aastal sai Alpertist Harvardi Ülikooli kliinilise psühholoogia abiprofessor. Seal kohtas ta Timothy Learyt ja koos alustasid nad psühhedeelsete ainete, eriti LSD uurimist.

1967. aastal reisis Alpert Indiasse, kus ta kohtus oma guru Neem Karoli Babaga, kes andis talle nime Ram Dass, mis tähendab "Jumala teenijat". See kogemus muutis põhjalikult tema elu ja maailmavaadet.

1997. aastal sai Ram Dass insuldi, mis jättis ta osaliselt halvatuks. Vaatamata sellele jätkas ta õpetamist ja kirjutamist, kasutades oma kogemust vaimse kasvamise võimalusena. Ram Dass suri 22. detsembril 2019 oma kodus Mauis Hawaiil 88-aastaselt.

## Teoseid
* "Pea meeles. Ole praegu siin" (ingk "Be Here Now", 1971; eesti keeles 2017)
* "Ikka siin. Kohanemine vanaduse, muutuste ja surmaga" ("Still Here: Embracing Aging, Changing, and Dying", 2000; eesti keeles 2015)

## Vaata ka
* John C. Lilly

## Viited
Koiott (mütoloogia)

**Koiott** on müütiline tegelaskuju paljude Põhja-Ameerika indiaanlaste pärimuses, tekkinud koioti (*Canis latrans*) järgi. Koiott on tavaliselt meessoost ja antropomorfne, kuigi tal on koiotilik karvkate, silmad, saba ja küünised. Koiott esineb hõimuti väga erinevates muistendites.

Koioti rolli täidab mõnes kultuuris ronk.

## Vaata ka
* Huēhuecoyōtl
* Lugu kanuutavast koiotist
Käsipall 2024. aasta suveolümpiamängudel

**[[Käsipall]]iturniirid [[2024. aasta suveolümpiamängud]]el** Prantsusmaal Pariisis toimusid 25. juulist 11. augustini. Alagrupimängud toimusid South Paris Arenal, viimane etapp Lille'i Pierre Mauroy staadionil. Formaat oli jäänud samaks alates 2000. aastast meeste ja 2008. aastast naiste jaoks, sest kaksteist võistkonda kahes alagrupis võitlesid omavahel ringis, millele järgnesid väljalangemismängud kaheksa parema hulka, mis algasid veerandfinaalist ja lõppesid finaali ja pronksimänguga.

### Osalenud riigid

## Võistluste ajakava

## Medalitabel
 Korraldajariik (Prantsusmaa)
{| class="wikitable" style="text-align:center;"
|- bgcolor="#efefef"
! colspan=6|  Pariis 2024  
|-

## Tulemused mehed
### Alagrupimängud
#### A-alagrupp

 IHF

#### B-alagrupp

 IHF

### Väljalangemismängud

#### Veerandfinaal

#### Poolfinaal

#### 3. koha mäng

#### Finaal

#### Edukamad mängijad

## Tulemused naised
### Alagrupimängud
#### A-alagrupp

 IHF

#### B-alagrupp

 IHF

### Väljalangemismängud

#### Veerandfinaal

#### Poolfinaal

#### 3. koha mäng

#### Finaal

## Välislingid

*Käsipall Pariis 2024 veebilehel
Kate Upton

:*Mitte segi ajada [[Cate Blanchett]]iga.*

**Katherine Elizabeth Upton** (sündinud 10. juunil 1992) on Ameerika Ühendriikide modell ja näitleja. 

Kate Upton sündis St. Josephis Michigani osariigis. Ta kasvas üles Florida osariigis ja tegeles noorena võistlusratsutamisega.

## Modellitöö
Upton alustas modellikarjääri 2008. aastal, kui sõlmis lepingu Elite Model Managementiga. Tema fotosid on ilmunud ajakirjas Sports Illustrated Swimsuit Issue alates 2011. aastast (toona tutvustati teda aasta uustulnukana) ning selle ajakirja esikaanel 2012., 2013. ja 2017. aastal. 

### Olulisemad saavutused modellina
* Sports Illustrated Swimsuit Issue kaanestaar (2012, 2013, 2017)
* Vogue'i kaanepildid mitmes riigis
* Kampaaniad brändidega nagu Guess, Express ja Bobbi Brown

## Näitlejatöö
Upton on esinenud mitmes filmis, sealhulgas "Mäss pilvelõhkujas" (ingk "Tower Heist", 2011), "Kättemaks kõrgetel kontsadel" ("The Other Woman", 2014) ja "The Layover" (2017).

## Isiklikku
Kate Upton abiellus 2017. aastal pesapallur Justin Verlanderiga. Neil on 2018. aastal sündinud tütar ja 2025. aastal sündinud poeg.

## Viited
Judith Suminwa

**Judith Suminwa Tuluka** (snd 19. oktoobril 1967) on Kongo Demokraatliku Vabariigi poliitik, alates 12. juunist 2024 Kongo Demokraatliku Vabariigi peaminister. President Félix Tshisekedi nimetas ta ametisse 1. aprillil 2024 ning kui parlament tema valitsusele mandaadi andis, sai temast riigi esimene naispeaminister.

Enne peaministriks saamist oli ta alates 24. märtsist 2023 Jean-Michel Sama Lukonde valitsuse planeerimisminister. Ta on töötanud ka ÜRO juures.

Suminwa lõpetas Université libre de Bruxellesi magistrikraadiga majandusteaduses ning sai lisadiplomi arenguriikide tööuuringutes. 

## Viited
Egiptuse uus pealinn

**Egiptuse uus pealinn** (araabia keeles العاصمة الإدارية الجديدة, *al-ʿĀṣima al-ʾIdārīya al-Jadīda*; inglise keeles *New Administrative Capital*) on ehitusjärgus linn Kairo kubernerkonnas Egiptuses, Kairo satelliitlinn. Seda hakati ehitama 2015. aastal ning plaanide kohaselt saab sellest Egiptuse uus pealinn. 

Idee avalikustas elamumajandusminister Muşţafā Madbūlī märtsis 2015 Egiptuse Majandusarengukonverentsil. Projekt peaks valitsuse sõnul elavdama majandust ning on osa laiemast initsiatiivist Egypt Vision 2030.

Uuele linnale ei ole veel nime pandud. Nime ja vapi valimiseks käivitati linna kodulehel ideekonkurss, valiku teevad valitud spetsialistid. Seisuga juuli 2024 ei ole veel valikut tehtud, oktoobris 2021 mainis transpordiminister Kamel al-Wazir, et uue pealinna nimeks võiks saada Masr, mis on Egiptuse vanaaegne nimi. Teiste kõlanud valikute seas on Kemet, Al Mustaqbal ja Al Salam.

Linn rajatakse Kairost 45 kilomeetrit ida poole vähearenenud piirkonda, mis on Kairost umbes poolel teel Suessi linna poole. Kava järgi kolitakse suur osa riigi haldus- ja rahandustegevusest uude linna ning seal hakkavad tegutsema peamised valitsusasutused, ministeeriumid ja saatkonnad. Linna pindalaks peaks saama ligi 700 ruutkilomeetrit ning seal võiks elada 6,5 miljonit inimest (kuigi arvatakse, et rahvaarv võib kasvada 7 miljonini).

Valitsuse sõnul aitab projekt võidelda Kairo ülerahvastatusega. Kairo linnastus elab ligi 20 miljonit inimest.

## Vaata ka
* Pealinnaks ehitatud linnade loend
* Egiptuse ülikoolide loend
* Egypt Vision 2030
* Uus-Alamein
* Al Galala

## Viited
American Near East Refugee Aid

**American Near East Refugee Aid** (**Anera**; inglise keelest *Ameerika Lähis-Ida Pagulasabi*) on Ameerika Ühendriikide vabaühendus, mis tegeleb humanitaar- ja arenguabi andmisega Lähis-Itta, eriti Jordani Läänekaldale, Gaza sektorisse, Liibanoni ja Jordaaniasse. Anera asutati 1968. aastal pärast kuuepäevast sõda ning algne eesmärk oli pakkuda esmaabi sadadele tuhandetele Palestiina põgenikele. Kuigi organisatsioon tegeleb esmaabi andmisega ka praegu, on hakatud pakkuma ka pikaajalisemaid projekte haridus-, tervishoiu- ja töövaldkonnas.

Anera on suurim Ameerika Ühendriikide päritolu vabaühendus Läänekaldal ja Gazas ning teeb tihedat koostööd kohalike koolide, ülikoolide, haiglate, ettevõtete ja omavalitsustega. Anerat saab raha eraannetajatelt ning nii avalikest kui erakapitalil põhinevatest toetusfondidest.

## Vaata ka
* Near East Foundation

## Viited

## Välislingid
* Koduleht
World Central Kitchen

**World Central Kitchen** (**WCK**; inglise keelest *Maailma Keskköök*) on Ameerika Ühendriikides asuv vabaühendus, mis tegeleb toiduabi andmisega. Selle asutas 2010. aastal Hispaania kokk ja ettevõtja José Andrés pärast Haiti maavärinat. Aastate jooksul on WCK olnud abiks orkaan Harvey (2017), Alam-Puna vulkaanipurske (2018), Türgi-Süüria maavärina (2023) ja Gaza humanitaarkriisi tõttu kannatanutele (2023–).

WCK on konfliktide tõttu vabatahtlikke kaotanud. Aastal 2023 hukkus üks vabatahtlik Harkivis. Aprillis 2023 hukkus seitse WCK töötajat kui Iisraeli droon tabas abikonvoid.

## Viited

## Välislingid
*
Aix-en-Issart

**Aix-en-Issart** on vald Põhja-Prantsusmaal Pas-de-Calais' departemangus. *in Ascio* nime kandvat kohta mainitakse juba 800. aastal pKr, samas kui keskajal nimetasid flaami keelt kõnelevad inimesed seda kohta *Rodenaken*.

Väike küla asub u. 7 km Montreuil-sur-Merist idas, teede D149 ja D129 ristumiskoha ümbruses, väikese Bras de Bronne'i jõe kallastel, mis on Canche'i lisajõgi.


Aix chateau.jpg|Loss
Map commune FR insee code 62018.png
62018-Aix-en-Issart-Sols.png
Aix-en-Issart église.jpg|Kirik


## Tuntud inimesi

Jean de Beaurain (1696–1771), geograaf

## Viited
Laskmine 2024. aasta suveolümpiamängudel

**[[Laskmine|Laskmisvõistlused]] [[2024. aasta suveolümpiamängud]]el** Pariisis toimusid 27. juulist 5. augustini 2024 Châteauroux' riiklikus laskekeskuses. Erinevalt eelmistest olümpiamängudest oli nendel mängudel 15 alal võistlevate laskurite arvu vähendatud 360-lt 340-le, kusjuures meeste ja naiste vahel on võrdne jaotus. Lisaks oli olümpialaskmisprogrammis tehtud mitmeid olulisi muudatusi, sealhulgas võetud kasutusele uus finaaliformaat segavõistkondlike kaevikrajavõistluste asendamine segavõistkonna kaarrajaga.

## Võistluse formaat

9. juunil 2017 teatas Rahvusvaheline Laskespordi Föderatsioon Rahvusvahelise Olümpiakomitee otsusest kiita heaks mitmed muudatused olümpialaskmisprogrammis, et suurendada spordiala populaarsust ja üleilmset atraktiivsust. Üheks oluliseks muudatuseks programmis oli segavõistkondliku kaevikrajavõistluse asendamine segavõistkonna kaarrajaga kui vahendiga laskmises soolise võrdõiguslikkuse säilitamiseks ja saavutamiseks. Muud kinnitatud muudatused hõlmasid sportlaste arvu vähendamist 360-lt Tokyos 2020 340-le ja uut väljalangemise lõppvormingut iga üksiku laskevõistluse jaoks.

Kõik laskurid, kes pääsevad oma individuaalaladel olümpiafinaali, peavad alustama nullist ja tabama väljalangemisetappides kindla arvu laskusid. Väikeraudse püstoli ja jahipüssi aladel võistleb mõlemas kahes väljalangemise teatevõistluses neli finalisti, võitja ja teise koha omanik pääseb medalivooru. Vintpüssi ja õhupüstoli turniiridel võistlevad kaheksa finalisti omavahel kuni väljalangemisvooruni, kus vaid kaks laskurit võitlevad kuld- ja hõbemedali peale kahevõitluses.

## Võistluste ajakava

## Medalitabel
 Korraldajariik (Prantsusmaa)
{| class="wikitable" style="text-align:center;"
|- bgcolor="#efefef"
! colspan=6|  Pariis 2024  
|-

## Tulemused – mehed
### 10 m õhupüstol

			 			

Finaal: 28. juuli 
Osavõtjaid: 33
Riike: 25
Olümpiavõitja 2020: Javad Foroughi, Iraan 
**Ametlikud tulemused:** Kvalifikatsioon - Finaal 

### Kiirlaskmine, 25 m

				 			

Finaal: 5. august 
Osavõtjaid: 29
Riike: 19
Olümpiavõitja 2020: Jean Quiquampoix, Prantsusmaa 
**Ametlikud tulemused:** Kvalifikatsioon - Finaal 

### 50 m õhupüss 3 asendist

					 			

Finaal: 31. juuli 
Osavõtjaid: 44
Riike: 30
Olümpiavõitja 2020: Zhang Changhong, Hiina 
**Ametlikud tulemused:** Kvalifikatsioon - Finaal 

### 10 m õhupüss

 							 			

Finaal: 29. juuli 
Osavõtjaid: 49 
Riike: 32
Olümpiavõitja 2020: William Shaner, USA 
**Ametlikud tulemused:** Kvalifikatsioon - Finaal 

### Kaevikrada

 						 			

Finaal: 30. juuli 
Osavõtjaid: 30
Riike: 24
Olümpiavõitja 2020: Jiří Lipták, Tšehhi 
**Ametlikud tulemused:** Kvalifikatsioon - Finaal 


## Tulemused – naised

## Välislingid
*Laskmise koduleht Pariisi OM-il
Viborg FF

**Viborg FF** (taanikeelse täisnimega *Viborg Fodsports Forening*, lühemalt *Viborg FF*; ka *VFF*) on Tannis Viborg linnas tegutsev jalgpalliklubi.

Klubi asutati 1. aprill 1893.

Klubi on võitnud jalgpallis ühe korra: 2000. 

2023. aastast on klubi peatreener Jakob Poulsen.
## Eesti mängijad
* Risto Kallaste (1995–1996)
## Viited

## Välislingid
* Klub koduleht
Aubin-Saint-Vaast

**Aubin-Saint-Vaast** on vald Põhja-Prantsusmaal Pas-de-Calais' departemangus.

## Vaatamisväärsusi

* Kirik


Entrée forêt d'Hesdin à Aubin-Saint-Vaast.png|Sisenemine Hesdini metsa
62046-Aubin-Saint-Vaast-Sols.png


## Viited
Sinikala

**Sinikala** ehk **lufaar** (*Pomatomus saltatrix*) on troopiliste merede kalaliik, ainus sinikalalaste sugukonna liik.

## Leviala ja elutsemine
Sinikala on levinud troopilistes ja lähistroopilistes meredes.

## Välimus
Sinikala võib kasvada kuni 130 cm pikkuseks ja 14 kg raskuseks.

## Toitumine
Sinikalad on agressiivsed röövkalad, kes toituvad väikestest kaladest või peajalgsetest.

## Sinikala toidukalana
Sinikala liha on kõrgelt hinnatud. Süüakse praetult või küpsetatult.

## Viited
Auchy-lès-Hesdin

**Auchy-lès-Hesdin** on vald Põhja-Prantsusmaal Pas-de-Calais' departemangus.

Auchy asub tee D94 ääres u. 29 km Montreuil-sur-Merist idakagus Ternoise'i jõe kallastel, mis on Canche'i lisajõgi.

## Ajalugu

Varem Auchy-les-Moines'iks nimetatud küla võlgneb oma päritolu kloostrile, mille rajas Püha Silvin, kes läks 700. aastal sinna Toulouse'ist. Normannide poolt hävitatud klooster ehitati 11. sajandil Hesdini krahvide poolt uuesti üles ja usaldati 1072. aastal Püha Bertinuse benediktiini munkadele (vaata Saint-Omer).

## Vaatamisväärsusi
### Kloostrikirik

Löövi sambad ja koori esimene sille pärinevad 12. sajandi keskpaigast, viimased kaks kooriosa umbes 1200. aastast. Need on ainsad jäänused algsest kirikust, mis tuli pärast selle kokkuvarisemist 1280. aastal peaaegu täielikult ümber ehitada.

1415. aastal maeti sinna mitu Azincourt'is tapetud rüütlit, sealhulgas Prantsusmaa admiral Jacques de Châtillon. Kaks aastakümmet hiljem sundis pidev sõjaseisukord mungad kloostrist lahkuma, kuhu nad pöördusid tagasi 1457. aastal. 16. sajandi jooksul vägede poolt mitmel korral rüüstatud ja põletatud kloostri hooned taastati 17. sajandi alguses. Neid kasutati pärast revolutsiooni tekstiili tootmises ja peale kloostrikiriku hävisid need lõplikult 1834. aasta tulekahjus.

### Pais

Suur ja muljetavaldav pais jõel on turismimagnet.


auchy.jpg|Pais Ternoise'i jõel
Auchy et sa Mairie.JPG|Vallamaja
62050-Auchy-lès-Hesdin-Sols.png


## Viited
Prekursor

**Prekursor** tähendab keemias lähteaine rollis kasutatavat orgaanilist molekuli, millest moodustub järgneva orgaanilise sünteesi või biokeemiliste reaktsioonide käigus mingi huvipakkuv ühend. Prekursoril ja huvipakkuval lõppühendil peab seega olema äratuntav struktuurne sarnasus. 

Mõiste tuleneb ladina sõnast *praecursor*, kus "prae-" (või "pre-") eesliide tähendab eelnevat või varasemat ning "curro" tähendab jooksmist (st otsetõlkes on prekursor see, kes jookseb ees). Rõhutamaks seda, kui vähe tuleb prekursorit muuta, sünteesimaks huvipakkuvat lõppühendit, kasutatakse erialakirjanduses ka mõistet "vahetu prekursor" (ingl k *direct precursor*). Näiteks võib öelda, et aminohape histidiin on signaalmolekuli histamiini vahetu prekursor, sest histidiinist saab histamiini ainult ühe ensüümkatalüüsitud reaktsiooni tulemusena.

Prekursori mõiste omab seega tähendust konkreetse ühendi valmistamise või tekke kontekstis, kuid prekursoriks nimetatav ühend võib omada paljusid muid rolle ka väljaspool seda konteksti. Näiteks on bensaldehüüd looduslik ühend, mis leidub mõrumandli õlis ja kasutatakse laialdaselt nii toiduainete- kui kosmeetikatööstuses, kuid samas võib bensaldehüüd olla narkootikumi amfetamiini prekursoriks.

Prekursori mõistet keemilises tähenduses kasutatakse põhiliselt järgmistes valdkondades:

* Orgaaniline süntees laiemalt: näiteks on para-isobutüülatsetofenoon ravimi ibuprofeeni prekursoriks.
* Orgaanilise sünteesi alaliigina narkootikumide valmistamine: prekursorkemikaalideks (ingl k *chemical precursors* või *drug precursors*) nimetatakse rahvusvahelises seadusandluses jm regulatsioonides aineid, millest teadaolevalt sünteesitakse tuntud uimasteid. Seega on prekursorkemikaalide kättesaadavus nt teaduslaborites kasutamiseks sageli rangelt kontrollitud. Näiteks piperidiin on tuntud solvent peptiidisünteesis, kuid kuna piperidiin on ka uimasti fentsüklidiini prekursor, siis tuleb piperidiini ostmisel täita Euroopa Liidu direktiivile (EC) 273/2004 vastav deklaratsioon.
* Proteoomi kirjeldamine: täpsemalt räägitakse prekursor-valkudest, millest translatsioonijärgsete modifikatsioonide (enamasti suunatud proteolüüsi) tulemusena saadakse aktiivsed valgud. Prekursor-valkudena vaadeldakse nii preprohormoone, millest moodustuvad aktiivsed hormoonid (nt peptiidhormooni ACTH prekursoriks on proopiomelanokortiin), kui proensüüme ehk zümogeene, millest moodustuvad aktiivsed ensüümid (nt seedekulgla ensüümi pepsiini prekursoriks on pepsinogeen).

Ravimiarenduse kontekstis kasutatakse ravimite prekursorite puhul, mis muutuvad aktiivseteks ravimiteks organismis toimuvate kindlate ensümaatiliste reaktsioonide tulemusena, pigem mõistet eelravim (ingl k *prodrug*).

Rakubioloogias kasutatakse mõistet prekursor-rakk: see on osaliselt diferentseerunud tüvirakk, millest võib edasise diferentseerumise tulemusena tekkida vaid ühte tüüpi rakk (ehk siis prekursor-rakk on unipotentne). Mõiste on kasutusel enamasti vereloome kontekstis.

## Viited
Prostyń

**Prostyń** on küla Poolas Masoovia vojevoodkonnas Ostrów Mazowiecka maakonnas Małkinia Górna vallas. Prostyń asub Ostrów Mazowieckast umbes 18 km lõunakagus ja Varssavist ligikaudu 80 km kirdes.

Prostyńi on esmamainitud 1344. aastal.

## Viited
Lauatennis 2024. aasta suveolümpiamängudel

**[[2024. aasta suveolümpiamängud|2024. aasta Pariisi suveolümpiamängude]] [[lauatennis]]eturniirid** olid kavas 27. juulist 10. augustini Versailles' näituse- ja konverentsikeskuses. Kokku toimus võistlus viiel medalialal (kaks meeste ja naiste arvestuses, ning segapaarismängus), kus osales kokku 172 lauatennisisti, mis on võrdselt jaotatud meeste ja naiste vahel, mis on täpselt sama palju kui eelmistel olümpiamängudel Tokyos. Pärast üliedukat Tokyo 2020 turniiri oli segapaaride turniir olümpiamängudel teist korda lauatennise programmis.

## Võistluste ajakava

## Medalitabel
 Korraldajariik (Prantsusmaa)
{| class="wikitable" style="text-align:center;"
|- bgcolor="#efefef"
! colspan=6|  Pariis 2024  
|-
## Tulemused
### Mehed
#### Üksikmäng

		 			

Finaal: 4. august 
Osavõtjaid: 67
Riike: 46
Olümpiavõitja 2020: Ma Long,   
**Ametlikud tulemused:** Finaal 

#### Võistkondlik

 			

Finaal: 9. august 
Osavõtjaid: 48
Riike: 16
Olümpiavõitja 2020:  Fan ZhendongMa LongXu Xin  
**Ametlikud tulemused:** Finaal 

### Naised
#### Üksikmäng

			 			

Finaal: 6. august 
Osavõtjaid: 67
Riike: 51
Olümpiavõitja 2020: Chen Meng,   
**Ametlikud tulemused:** Finaal 

#### Võistkondlik

				 			

Finaal: 10. august 
Osavõtjaid: 48
Riike: 16
Olümpiavõitja 2020:  Chen MengSun YingshaWang Manyu   
**Ametlikud tulemused:** Finaal 
	
### Segaparrismäng

 			

Finaal: 30. juuli 
Osavõtjaid: 32
Riike: 16
Olümpiavõitja 2020:  Jun MizutaniMima Ito   
**Ametlikud tulemused:** Finaal 


## Välislingid

*Lauatennis Pariis 2024 veebilehel
*[Lauatennise 2024 OM-turniir [Rahvusvaheline Lauatenniseliit|ITTF] veebilehel]
*Table Tennis Media
Kōki Machida

**Kōki Machida** (jaapani keeles 町田 浩樹, *Machida Kōki*, sündinud 25. augustil 1997 Tsukubas) on Jaapani jalgpallur, kes mängib keskkaitsjana Belgia kõrgliigaklubis Royale Union Saint-Gilloise ja Jaapani jalgpallikoondises.

Ta alustas klubikarjääri Jaapani klubis Kashima Antlers, millega ta liitus 2010. aastal. Klubi põhimeeskonnas debüteeris ta 2016. aastal Jaapani liigakarikavõistlustel, aasta hiljem tegi ta debüüdi Jaapani kõrgliigas. Jaapani kõrgliigas lõi Machida esimese värava 28. juulil 2018 mängus Gamba Osaka vastu. Rohkem hakkas Machida Antlersi meeskonnas mänguaega saama 2019. aastal.

2022. aasta jaanuaris läks ta Kashima Antlersist laenule Royale Union Saint-Gilloise'isi, kellega sõlmis aasta hiljem püsiva lepingu. 9. mai 2024 lõi ta Belgia karikavõistluste finaalis Royal Antwerpi vastu mängu ainsa värava, millega tõi Royale Union Saint-Gilloise'ile esimese Belgia karikavõidu pärast 110 aastat.

2020. aasta suveolümpiamängude jalgpalliturniiril kuulus Machida Jaapani meeskonda. Jaapani jalgpallikoondises debüteeris Machida 12. septembril 2023 sõprusmängus Türgi vastu. Ta kuulus Jaapani koondisse 2024. aasta Aasia meistrivõistlustel, kus ta kuulus algkoosseisu viimases alagrupimängus Indoneesia vastu ning pääses vahetusest sisse kaheksandikfinaalis Bahreini vastu.

## Viited
Azincourt

**Azincourt** on vald Põhja-Prantsusmaal Pas-de-Calais' departemangus. See asub 19 km Saint-Pol-sur-Ternoise'ist loodes Hesdini ja Fruges'i vahelise tee D71 ääres. Inglise keeles tuntakse seda sageli ekslikult **Agincourt'ina**, kuna küla pole ajaloo jooksul kunagi nii nimetatud, kuid on küla nimega Agincourt, mis asub Ida-Prantsusmaal Meurthe-et-Moselle'i departemangus.

Hiliskeskaegne Azincourt'i lahing inglaste ja prantslaste vahel toimus valla territooriumil 1415. aastal.

## Toponüüm

Nimi on 1175. aastal kinnitatud kui *Aisincurt*, tuletatud germaani mehenimest Aizo, Aizino ja vanapõhjaprantsusekeelsest sõnast *curt* (mis tähendas õuega talu; tuletatud hilisladinakeelsest sõnast *cortem*). Nimel ei ole etümoloogilist seost Agincourt'iga (tõendatud kui *Egincourt* 875. aastal), mis on tuletatud eraldi teisest germaani mehenimest **Ingin-*.

## Ajalugu

Azincourt on tuntud selle poolest, et asub 25. oktoobril 1415 peetud lahingu koha lähedal, kus Inglismaa kuninga Henry V juhitud armee alistas Prantsusmaa Charles VI nimel võidelnud Charles I d'Albret' juhitud väed, mis on ajalukku läinud kui Azincourt'i lahing. Väidetavalt olid Prantsuse rüütlid oma raudrüüdega sedavõrd koormatud, et olid kurnatud juba enne lahingu algust.

Väidetavalt tellis Henry VIII pärast kuningaks saamist 1509. aastal Henry V eluloo ingliskeelse tõlke, et saaks teda jäljendada, kuna ta arvas, et Prantsusmaa-vastase kampaania käivitamine aitaks tal end Euroopa areenil kehtestada. 1513. aastal ületas Henry VIII La Manche'i väina, peatudes Azincourt'is.

Lahing sai traditsiooniliselt nime lähedalasuvalt linnuselt nimega Azincourt. Sellest ajast peale on loss kadunud ja praegu Azincourt'i nime all tuntud asula võttis selle nime 17. sajandil.

John Cassell kirjutas 1857. aastal, et "Azincourt'i küla ise on praegu rühm räpaseid talumaju ja armetuid suvilaid, kuid seal, kus möllas kuumim lahing, selle küla ja Tramecourt'i vahel on alles mets, mis vastab täpselt sellele, kuhu Henry oma varitsuse asetas; ja veel on alles Azincourt'i linnuse vundament, mille järgi kuningas väljale nime andis".

## Vaatamisväärsusi

Küla algses lahinguväljamuuseumis olid Action Mani kujudest valmistatud rüütlid. Seda asendab nüüd *Centre historique médiéval d'Azincourt* (CHM) - professionaalsem muuseum, konverentsikeskus ja näitusepind, mis sisaldavad laser-, video-, slaidiesitlusi, helikommentaare ja mõningaid interaktiivseid elemente. Muuseumihoone on pikkvibu kujuga, mis sarnaneb nendega, mida lahingus kasutasid kuningas Henry juhitud vibulaskjad.

Alates 2004. aastast on külas peetud suurt keskaegset festivali, mille on korraldanud kohalik kogukond, CHM, The Azincourt Alliance ja mitmed teised Ühendkuningriigi seltsid, mis meenutavad lahingut, kohalikku ajalugu ja keskaegset elu, kunsti ja käsitööd. Varem peeti festivali oktoobris, kuid kehva ilma ja kohaliku raske savipinnase (nagu lahingu ajal) tõttu, mis muutis festivali keeruliseks, viidi see juuli viimasele pühapäevale.

## Sõpruslinnad

* Middleham, Ühendkuningriik


Azincourt 1.jpg|Azincourti lahingu paik
Azincourt.jpg|Mälestusmärk lahinguvälja lähedal
62069-Azincourt-Sols.png


## Viited
Chrístos Tzólis

**Chrístos Tzólis** (kreeka keeles Χρήστος Τζόλης; sündinud 30. jaanuaril 2002 Thessaloníkis) on Kreeka jalgpallur, kes mängib äärepoolkaitsjana Belgia kõrgliigaklubis Club Brugge ja Kreeka jalgpallikoondises.

Ta alustas klubikarjääri Kreeka kodulinnaklubis PAOK. Kreeka kõrgliigas debüteeris ta 7. juunil 2020 mängus Olympiakóse vastu, kus ta sekkus mängu teises pooles Chuba Akpomi asemele. Järgmises mängus 20. juunil Kreeta OFI vastu lõi ta oma esimese värava Kreeka kõrgliigas. 25. augustil 2020 lõi ta UEFA Meistrite Liiga teises kvalifikatsiooniringis kaks väravat Türgi klubi Beşiktaşe vastu. Samal hooajal osales PAOK UEFA Euroopa Liiga alagrupiturniiril, kus Tzólis lõi kolm väravat. Hooajal 2020/21 lõi ta Kreeka kõrgliigas 33 mänguga viis väravat ning ta valiti samal hooajal Kreeka kõrgliiga hooaja parimaks noormängijaks.

12. augustil 2021 sõlmis ta viieaastase lepingu Inglismaa esiliigaklubiga Norwich City. Norwich City meeskonnas debüteeris ta 24. augustil 2021 Inglismaa liigakarikavõistluste mängus AFC Bournemouthi vastu ja lõi selles mängus kohe kaks väravat. Inglismaa kõrgliigas debüteeris ta 11. septembril mängus Londoni Arsenali vastu. Kokku pääses Tzólis sel hooajal Inglismaa kõrgliigas väljakule 14 mängus, kuid vaid kolmes neis kuulus ta algkoosseisu. Hooaja 2022/23 esimeses pooles oli ta Norwich Cityst laenul Hollandi kõrgliigaklubis FC Twente. Hooaja teises mängis ta Norwich City meeskonnas Inglismaa esiliigas, kus lõi oma ainsa värava 21. veebruaril 2022 mängus Birmingham City vastu. Hooajal 2023/24 oli Tzólis Norwich Cityst laenul Saksamaa esiliigaklubis Düsseldorfi Fortuna. Ta lõi sel hooajal 22 väravat, millega oli Hamburger SV mängija Robert Glatzeli ja Hertha BSC mängija [Haris Tabaković]]i kõrval liiga suurim väravalööja. 

2024. aasta juulis liitus Tzólis Club Bruggega. 20. juulil 2024 lõi ta Belgia superkarika finaalis Royale Union Saint-Gilloise'i vastu värava, kuid Brugge kaotas 1:2.

Kreeka jalgpallikoondises tegi Tzólis debüüdi 7. oktoobril 2020 mängus Austria vastu. Koondisekarjääri esimese värava lõi ta sama aasta 11. novembril sõprusmängus Küprose vastu.

## Viited
Rohepiimane riisikas

**Rohepiimane riisikas** (*Lactifluus glaucescens*) on pilvikuliste sugukonda riisika perekonda kuuluv seeneliik.

Kasvab tammede või sarapuude all. Seene piimmahl muutub KOHi toimel kohe kollaseks. Mõne aja möödudes kuivab piimmahl rohekaks. Sarnane piparriisikas värvi ei muuda.

## Välislingid
* Rohepiimane riisikas andmebaasis eElurikkus
Deconica coprophila

***Deconica coprophila*** on šampinjonilaadsete seltsi värvikuliste sugukonda kuuluv seente liik.

## Välislingid
* ''Deconica coprophila'' andmebaasis eElurikkus
Béalencourt

**Béalencourt** on vald Põhja-Prantsusmaal Pas-de-Calais' departemangus.

Béalencourt asub u. 26 km Montreuil-sur-Merist idas, tee D107E ääres.


Béalancourt église1.jpg|Kirik
62090-Béalencourt-Sols.png


## Viited
Rein Grabbi

**Rein Grabbi** (sündinud 1934 Tallinnas) on eesti kosmonautikainsener ja alpinist.

Rein Grabbi on kolonel Herbert Grabbi noorem poeg. Koos ema ja venna Hellar Grabbiga põgenes ta Tallinnast 1944. aasta septembris. Saksamaa põgenikelaagrist suundus ta USAsse. Ta lõpetas Stanfordi ülikooli magistrikraadiga lennukiehituse ja kosmosetehnika alal ja töötas paarkümmend aastat erafirmades (Sperry, TRW, Pasadena Jet Propulsion Laboratories) USA kosmoseagentuuri NASA heaks.

Alpinistina on ta tõusnud kõigi Põhja- ja Lõuna-Ameerika tähtsamatele mäetippudele. 1987. aastal tõusis ta koos Jüri Tindiga Ecuadoris Chimborazo tippu. 1995. aastal tõusis ta esimese eestlasena Aconcagua tippu. Ta on tõusnud ka Kilimanjaro tippu.

1979. aastal külastas ta esimest korda pärast Eestist põgenemist taas Eestit. 2021. aasta seisuga elas ta Tallinnas.

## Viited
Beaurainville

**Beaurainville** on vald Põhja-Prantsusmaal Pas-de-Calais' departemangus.

Beaurainville asub u. 10 km Montreuil-sur-Merist kagus, tee D130 ääres ja Canche'i jõe kallastel.

## Ajalugu

1064. aastal, kaks aastat enne Hastingsi lahingut osales toonane Wessexi krahv Harold Godwinson Ponthieu kaldal laevahukus ja langes Guy I de Ponthieu (suri 1100. aastal) kätte, kes viis ta oma Beauraini linnusesse, mis asus La Manche'i rannikust (nüüd Le Touquet-Paris-Plage) 24,5 km Canche'i jõge pidi ülesvoolu, nagu viitab Bayeux' vaip: *HIC APPREHENDIT WIDO HAROLDUM ET DUXIT EUM AD BELREM ET IBI EUM TENUIT* ("Siin võttis Guy Haroldi kinni ja viis ta Beauraini ja hoidis seal kinni"). Normandia hertsog Guillaume II nõudis krahvi vabastamist ja krahv Guy andis Harold Godwinsoni pärast tema eest lunaraha saamist üle.


Beaurainville - Entrée de commune.JPG|Tee Beaurainville'i
Beaurainville fields close to street Mont Blanc 20060704 France Pas de Calais Misson Didier.JPG|Beaurainville'i maastik
62100-Beaurainville-Sols.png


## Viited
Blangy-sur-Ternoise

**Blangy-sur-Ternoise** on vald Põhja-Prantsusmaal Pas-de-Calais' departemangus.

Blangy-sur-Ternoise asub u. 15 km Saint-Pol-sur-Ternoise'ist loodes tee D94 ääres.

## Inimesi

* Blangy' Berthe, rajas Blangy' kloostri ja suri seal 725. aastal.


Blangy-sur-Ternoise église2.jpg|Kirik
62138-Blangy-sur-Ternoise-Sols.png


## Viited
Stadsgårdshamnen

**Stadsgården** on sadamaala Stockholmis, Södermalmi linnaosa põhjaosas. Piirkond asub Stockholmi kesklinnas, Slusseni vahetus läheduses ja Saltsjöni järve kaldal. Södermalmi kitsa kaiala ja järskude kaljude vahele jääb tiheda liiklusega Stadsgårdsleden, mis viib muu hulgas Nackasse.

Stadsgårdenis asub Viking Line'i terminal, mis teenindab laevu Helsingist, Turust ja Ahvenamaalt. Fotografiska fotomuuseum asub nende terminalide vahel vanas sadamaladuumis.

### Sadamast väljuvad laevad

## Källor
Suzanne Lenglen

**Suzanne Lenglen** (24. mai 1899, Pariis – 4. juuli 1938, Pariis) oli Prantsusmaa tennisist, kahekordne olümpiavõitja ja Wimbledoni turniiri kuuekordne võitja.

Lenglen tuli olümpiavõitjaks 1920. aasta suveolümpiamängudel nii üksik- kui paarismängus.

Karjääri jooksul võitis ta üksikmängus 332 kohtumist ja kaotas vaid 7.

## Tunnustus
*Auleegioni orden (1938)

## Välislingid
*
Walce

**Walce** (saksa keeles *Walzen*) on küla Poolas Opole vojevoodkonnas Krapkowice maakonnas, Walce valla halduskeskus. Walce asub Tšehhi piirist 19 km kaugusel, maakonnakeskusest Krapkowice ligi 12 km ja Opolest umbes 33 km lõunas.

Küla on esmamainitud 1228. aastal (*Walchi*).

## Viited
Blingel

**Blingel** on vald Põhja-Prantsusmaal Pas-de-Calais' departemangus.

Blingel asub u. 8 km Hesdinist kirdes teede D94 ja D107 ristumiskoha ümbruses.


Blingel église2.jpg|Kirik
62142-Blingel-Sols.png


## Viited
Verhnjaja Salda

**Verhnjaja Salda** (vene keeles *Верхняя Салда*) on linn Venemaal Sverdlovski oblastis. Linn asub 195 km Jekaterinburgist põhja pool, Salda jõe ääres.

Verhnjaja Salda asutati 1778. aastal. Linnaõigused sai 1938. aastal.

Linnas on arenenud metallurgiatööstus, seal toodetakse titaani ja muid metalle, seal on maailma suurima titaanitootja VSMPO-AVISMA peakontor.

2023. aastal oli linnas 40 474 elanikku.

## Viited

## Välislingid
*Verhnjaja Salda koduleht
Jełowa

**Jełowa** (saksa keeles *Jellowa*, aastatel 1936–1945 *Ilnau*) on küla Poolas Opole vojevoodkonnas Opole maakonnas Łubniany vallas. Jełowa asub Łubnianyst umbes 5 km idas ja Opolest ligikaudu 17 km kirdes.

Küla on esmamainitud 1300. aastal (*Ylowa*).

2007. aastal valiti Jełowa Opole vojevoodkonna kõige ilusamaks külaks.

## Viited
Poks 2024. aasta suveolümpiamängudel

**[[2024. aasta suveolümpiamängud|2024. aasta Pariisi suveolümpiamängude]] [[poks]]ivõistlused** toimusid 27. juulist 10. augustini 2024. Eelringi poksimatšid toimusid konverentsikeskuses, mis asub Villepintes Paris-Charles de Gaulle'i lennujaama lähedal, ning medalivoorud (poolfinaalid ja finaalid) peeti Roland Garrosi staadionil.

Nagu kolmedel eelmistel olümpiamängudel, oli ka 2024. aasta Pariisi poksiprogrammis 13 kaalukategooriat (seitse meestel ja kuus naistel). Vastavalt Rahvusvahelise Olümpiakomitee eesmärgile saavutada täielik sooline võrdõiguslikkus, ajakohastatakse programmi jätkuvalt meeste kaalukategooriate vähendamise ja naiste kaalukategooriate lisamisega. Eelmistel suveolümpiamängudel oli meestel 8 ja naistel 5 kaalukategooriat ning üle-eelmistel mängudel oli meestel 10 ja naistel 3 kaalukategooriat.

2022. aasta juunis keelas Rahvusvaheline Olümpiakomitee (ROK) Rahvusvahelise Poksiassotsiatsiooni (IBA) õigused turniiri korraldada, kuna "rahanduse, valitsemise, eetika, kohtunike ja kohtumõistmise valdkondades esines jätkuvalt eeskirjade eiramisi". Seetõttu kehtestas ROK-i juhatus ja ratifitseeris uue 2024. aasta Pariisi kvalifikatsioonisüsteemi, mille kohaselt saavad poksijad kvoodikohad kontinentaalsetel spordivõistlustel, nagu Aasia mängud, Euroopa mängud, Pan-Ameerika mängud, Aafrika mängud ja Vaikse ookeani mängud. 

## Võistluse formaat

Vastavalt ROK-i missioonile saavutada täielik sooline võrdõiguslikkus algatati 2024. aasta Pariis poksiprogrammis veel ühe olulise muudatuse – meeste kaalukategooriate arvu vähendatakse kaheksalt seitsmele, mis lõpuks kaotab poolraskekaalu. Teisest küljest on naiste kaaluklassides märgata vastavat tõusu viielt kuuele.

Meespoksijad võistlesid seitsmes kaalukategoorias: 51 kg, 57 kg, 63,5 kg, 71 kg, 80 kg, 92 kg ja üle 92 kg.

Naispoksijad võistlesid kuues kaalukategoorias: 50 kg, 54 kg, 57 kg, 60 kg, 66 kg ja 75 kg.

## Võistluste ajakava

## Medalitabel
 Korraldajariik (Prantsusmaa)
{| class="wikitable" style="text-align:center;"
|- bgcolor="#efefef"
! colspan=6|  Pariis 2024  
|-

## Välislingid
*Poksi ametlik veebisait Pariisi OM-il
Boisjean

**Boisjean** on vald Põhja-Prantsusmaal Pas-de-Calais' departemangus.

Boisjean asub u. 6,4 km Montreuil-sur-Merist lõunas teede D139 ja D142 ristumiskoha ümbruses.


Boisjean mairie et école.jpg|Vallamaja ja kool
62150-Boisjean-Sols.png


## Viited
Permanentroheline

Permanentroheline on standardiseerimata koostisega heleroheline värvipigment, mille koostis võib olla üks järgmistest:
* viridiaan segatuna kaadmiumkollasega,
* viridiaan segatuna tsinkkollasega,
* ftalotsüaniinroheline segatuna kaadmiumkollasega 
* Preisi sinine segatuna tsinkkollasega.

## Viited
Boubers-lès-Hesmond

**Boubers-lès-Hesmond** on vald Põhja-Prantsusmaal Pas-de-Calais' departemangus.

Boubers-lès-Hesmond asub u. 16 km Montreuil-sur-Merist idas tee D149 ääres.


Boubers-lès-Hesmond Eglise 2006.JPG|Kirik
62157-Boubers-lès-Hesmond-Sols.png


## Viited
Kohtuotsa vaateplats

**Kohtuotsa vaateplats** (ka *Kohtuotsa vaateplatvorm*) on vaateplatvorm Tallinna vanalinnas aadressil Kohtu tänav 12.

Kohtuotsa vaateplats asub Toompea kõrgendiku põhjapoolsel küljel, kust avaneb suurepärane vaade Tallinna vanalinnale ja kesklinnale ning taamal paistab Soome laht, Tallinna sadam ja Pirita. 
## Vaateid vaateplatvormilt


File:07-06-21-tallinn-by-RalfR-199.jpg
File:07-06-21-tallinn-by-RalfR-204.jpg
File:07-06-21-tallinn-by-RalfR-201.jpg
File:07-06-21-tallinn-by-RalfR-205.jpg
File:07-06-21-tallinn-by-RalfR-206.jpg
File:07-06-21-tallinn-by-RalfR-211.jpg
File:Ayuntamiento, vistas panorámicas desde Toompea, Tallin, Estonia, 2012-08-05, DD 21.JPG
File:Church of the Holy Spirit in Tallinn (8128203810).jpg
File:Estonia - Tallinn - Old Town - panoramio (3).jpg
File:Gaivota curiosa en Talín.jpg
File:Estonia - Flickr - Jarvis-21.jpg
File:Kohtuotsa vaateplats 2011-11.jpg


## Vaata ka
*Piiskopi vaateplats ja Piiskopi aed
*Patkuli vaateplats
## Viited
Bouin-Plumoison

**Bouin-Plumoison** on vald Põhja-Prantsusmaal Pas-de-Calais' departemangus.

Bouin-Plumoison asub u. 3 km Hesdinist läänes tee D149 ääres.


Bouin-Plumoison église.jpg|Kirik
62661-Bouin-Plumoison-Sols.png


## Viited
Piiskopi aed

**Piiskopi aed** on aed Tallinnas Toompea läänepoolsel küljel, aadressiga Toom-Kooli tänav 21. 

Alal asus hoonestus enne 1684. aasta Toompea tulekahju, hiljem kuulusid 18. ja 19. sajandil Tallinna Toomkirikule. Toomkiriku juurde kuuluv aed pärineb 18. sajandist ja kunagine piiskopiaed algas vahetult toomkiriku kirikutorni juurest . 

1653 oli alal nn Piiskopi maja,  pärast toomkirikut ümbritsenud kõrge kivimüüri lammutamist 1778. aastal kujunes siin esinduslik väljak koos seda raamivate varaklassitsistlike hoonetega Kiriku tänaval.  Kinnistu omanik on Tallinna Toompea saksa kogudus,  aastatel 1795–1856 Tallinna Toompea kirikule ja pastoritele kuuluv aed.

Renoveerimise käigus taastati 2018. aastaks keskaegne kaev ja aeda istutati paradiisi õunapuud. Piiskopi aia keskaegne kaev valgustati seestpoolt ning kaeti lamineeritud klaasiga. Piiskopi aeda rajati õunapuude ala ja pargi graniitplaatidest peatee kõrvale diagonaalseid kõrvalteid koos uute murupindadega. Radade äärde paigaldati pingid, prügikastid ning kõrvalteede valgustamiseks täiendavad valgustid. Vaateplatsi kahe tasapinna vahele rajati istemüürid ja korrastati vaateplatvormi paekivimüüritis. 

Peatee graniitplaatidesse graveeriti Rooma numbritega Kristuse Kolgata tee 14 peatuspunkti. Piiskopi aias asuvad ka Toompea kaks kõige vanemat tammepuud.

Piiskopi aias asub ka Piiskopi vaateplats, millelt avaneb vaade Pelgulinna ja Kalamaja asumitele,  Snelli tiigile, Toompargile ning Balti jaamale.

## Vaateid vaateplatvormilt


File:2018-04-21-17-16-43-IMG 7749 (46229293784).jpg
File:2018-04-21-17-16-45-IMG 7750 (46229294134).jpg
File:Evening in Tallinn (16186906414).jpg
File:Tallinn asv2022-04 img40 Balti jaam.jpg


## Vaata ka
*Patkuli vaateplats
*Kohtuotsa vaateplats
*Oleviste kiriku vaateplats
*Niguliste muuseum ja vaateplats

## Viited

## Välislingid

*ARHEOLOOGILINE JÄRELEVALVE PIISKOPI AED, TALLINN (2018), Osaühing Agu EMS
*Monika Reppo, The Bishop’s House and new additions to the study of the limestone quarry on Toompea Hill, Archaeological Fieldwork in Estonia 2018, 171–184
Kristen Michali valitsus

**Kristen Michali valitsus** on 54. Eesti Vabariigi valitsus, mis astus ametisse 23. juulil 2024. Valitsuskoalitsiooni kuuluvad Eesti Reformierakond ja Eesti 200. Kuni 11. märtsini 2025 kuulus valitsusse ka Sotsiaaldemokraatlik Erakond. Valitsuse moodustas Reformierakonna juhatuse liige Kristen Michal peaminister Kaja Kallase tagasiastumise järel. Valitsuserakondadel on Riigikogus 52 kohta.

## Valitsuse koosseis

## Viited


## Välislingid
*Kristen Michali valitsuse koalitsioonilepe 2024–2027 (Reformierakond, Sotsiaaldemokraatlik Erakond, Eesti 200)
*Kristen Michali valitsuse koalitsioonilepe 2025–2027 (Reformierakond, Eesti 200)
Brévillers (Pas-de-Calais)

**Brévillers** on vald Põhja-Prantsusmaal Pas-de-Calais' departemangus.

Brévillers asub u. 24 km Montreuil-sur-Merist kagus tee D135 ääres.


Brévillers (Pas-de-Calais) - Centre.JPG|Kirik
62175-Brévillers-Sols.png


## Viited
Karl Aleksander Reinhold

**Karl Aleksander Reinhold** (26. märts 1885 Vasula – 1949 Tartu) oli eesti hambaarst ja tuletõrjuja, seltsi- ja pangandustegelane, Viljandi linnavolikogu liige.

Carl Alexander Reinhold sündis 14. märtsil (vkj) 1885. aastal Vasulas talurentniku pojana. Õppis Tartu Hugo Treffneri gümnaasiumis (kuni 1908. aastani). Seejärel läks Peterburi, et omandada hambaarsti kutse. Pärast õpinguid naasis Tartusse ja töötas kolm aastat Tartu hambaarstide kooli õpetajana. 

Esimese maailmasõja ajal läks Viljandisse ja asus seal Vene Punase Risti teenistusse, töötas puidutööstuses (AS Viljandi Puidutööstuse juhatuse esimees) ning oli aktiivne kohalikus seltsielus (Viljandi Tuletõrje Selts, Viljandi Haridusseltsis, Viljandi Põllumeeste Selts). Karl Reinholdi algatusel asutati Sulg- ja Väikeloomade Kasvatuse Selts, Jahi ja Kalanduse Edendamise Selts ning korterikriisi lahendamiseks ehitajate ühing „Kodu". 

Vene revolutsiooni ajal osales Karl Reinhold omakaitses, tegutses Viljandi maleva komitee esimehena ja võttis osa esimese ratsapolgu loomisest. Varsti sattus ta konflikti enamlastega ja vangistati. Saksa okupatsiooni ajal oli Karl Reinhold Eesti Ajutise Valitsuse usaldusmeheks ning kogus raha välissaatkondade toetuseks. 

Vabadussõja ajal korraldas K. Reinhold Viljandi "Ühistöö" esimehena naiste rakendamist sõjaväe ja haiglate jaoks riiete valmistamisel. Asutas Eesti Punase Risti Viljandi osakonna ja töötas selle esimehena. K. Reinhold oli pikemat aega Viljandi linnavolikogu liige ja linnavalitsuse sõjakahjude ia riigimaade osakonna ajutine juhataja, lühikest aega ka Eesti Asutava Kogu liige Eesti Rahvaerakonna nimekirjas. 1918. aastast töötas K. Reinhold Viljandi Laenu-Hoiuühisuses ja oli mitu aastat selle juhatuse esimeheks. 

1924. aastal siirdus K. Reinhold Tartusse ja alustas õpinguid Tartu Ülikooli õigusteaduskonnas, ühines üliõpilaskorporatsiooniga "Sakala". Tartus valiti K. Reinhold Tartu Majaomanikkude Panga nõukogu liikmeks. 1927. aastast oli ta Tartu Linnapanga juhatuse liige ning 1924. aastast tegev kindlustusseltsi „Eesti" nõukogus. Reinhold oli ka Tartus vabatahtlik tulrtõrjuja ja alates 1939. aastast juhtis Tartu tuletõrjebrigaadi. 

Karl Reinhold oli abielus hambaarsti Alma Reinholdiga (neiup Mägi 1891–1955) ja nad on mõlemad maetud Tartu Peetri kalmistule (Hauaplats RAD:P1:100).

## Viited